cyanic-selkie/wikianc huggingface dataset:
Dzimtbūšanas atcelšana Latvijā
Zemnieku brīvlaišana Kurzemē un Vidzemē
Apgaismības ideju ietekmē daudzās Eiropas valstīs pieauga prasības atcelt zemnieku dzimtbūšanas iekārtu. Jau 1792. gadā Garlībs Merķelis aicināja Krievijas ķeizarieni Katrīnu II atbrīvot Vidzemes zemniekus no dzimtbūšanas. 1797. gadā Leipcigā iznāca G. Merķeļa grāmata "Latvieši, sevišķi Vidzemē, filozofiskā gadsimteņa beigās". 1802. gada oktobrī Valmieras apkārtnē notika plašie Kauguru nemieri, kas tika apspiesti tikai ar karaspēka palīdzību. Pēc zemnieku sacelšanās cēloņu izmeklēšanas 1804. gadā tika izdoti jauni Vidzemes zemnieku likumi, kas noteica to, ka zemnieki tika piesaistīti muižas pagastam, nevis muižnieka personai. Likumi noteica zemnieku statusu, tika reformēta arī tiesu sistēma (pagasttiesa, zemes tiesa, galma tiesa). Bez tam 1809. gadā izdeva "Papildus punktus zemnieku likumam". Pēc 1812. gada Napoleona armijas iebrukuma Kurzemē 1814. gadā Krievijas impērijas ķeizars Aleksandrs I deva rīkojumu Baltijas ģenerālgubernatoram Filipam Pauluči izveidot komisiju Kurzemes zemnieku tiesiskā stāvokļa uzlabošanai. 1814. gadā G. Merķelis Pēterburgas brīvās ekonomiskās sabiedrības izsludinātajam konkursam iesniedza ekonomisku apcerējumu par brīvo zemnieku nodarbināšanas izdevīgumam iepretī dzimtcilvēku darbam, kas pamatoja dzimtbūšanas atcelšanu Baltijas guberņās.
Pēc garām debatēm 1817. gada aprīlī Kurzemes landtāgs pieņēma lēmumu par zemnieku brīvlaišanu, ko apstiprināja un izsludināja svinīgā ceremonijā ķeizara Aleksandra I klātbūtnē  Jelgavā. Kurzemes zemnieku brīvlaišanas likums formāli deva personīgo un pārvietošanās brīvību 300 000 personām. tika apstiprināts līdzīgs Vidzemes landtāga izstrādāts likums, tas tika izsludināts Rīgā un Sāmsalā. Tomēr dzimtbūšanas atcelšana notika pamazām, tika noteikts tā sauktais pagaidu stāvoklis. Līdz ar zemnieku brīvlaišanu tika paredzēta arī zemākās administratīvās struktūras maiņa.
Pēc zemnieku brīvlaišanas Merķelis 1820. gadā publicēja Aleksandram I veltītu sacerējumu "Brīvie latvieši un igauņi". Par šo, kā arī citiem zemnieku brīvlaišanai veltītiem darbiem monarhs piešķīra autoram 300 sudraba rubļu lielu mūža pensiju.
Deklarācija par to personu tiesībām, kuras pieder pie nacionālām vai etniskām, reliģiskām un lingvistiskām mazākumgrupām
Tās būtiskākās atziņas par personu tiesībām koncentrētas 2. pantā (panta pirmā daļa — ‘Personām, kuras pieder pie nacionālām vai etniskām, reliģiskām un lingvistiskām mazākumgrupām (..) ir tiesības brīvi un bez iejaukšanās un bez jebkāda veida diskriminācijas baudīt savu kultūru, sludināt un piekopt savu reliģiju un lietot savu valodu kā privāti, tā arī sabiedrībā’) un par valstu pienākumiem — 1., 4. un 5. pantā (1. panta pirmā daļa — ‘Valstīm jāaizsargā nacionālo vai etnisko, kultūras, reliģisko un lingvistisko mazākumgrupu pastāvēšana un identitāte un jāsekmē tādu apstākļu radīšana, kas attīstītu šo identitāti’).
Dzimtbūšanas atcelšana Latvijā
Zemnieku brīvlaišana Latgalē
Jau 1819. gada novembrī notika Daugavpils apriņķa muižnieku sanāksme, kurā pieņēma lēmumu Vitebskas guberņas zemnieku stāvokļa reformas komitejas radīšanu. Šo lēmumu parakstīja Rēzeknes apriņķa maršals un Dagdas muižas īpašnieks Kazimirs Buiņickis, četri grāfi Plāteri-Zībergi, Višķu muižas īpašnieks Mols un citi. Kazimirs Buiņickis bija viens no zemnieku brīvlaišanas projekta autoriem. 1820. gada 7. martā dzimtbūšanas atcelšanas komisiju apstiprināja, taču komisijas darba gaitā sākās pretdarbība iecerētajām reformām, ko vadīja Eversmuižas muižnieks M. Karņickis, arī citi muižnieki mainīja savu nostāju. Tā Latgales apriņķi nepievienojās dzimbūšanas atcelšanai Baltijas guberņās.
Deklarācija par to personu tiesībām, kuras pieder pie nacionālām vai etniskām, reliģiskām un lingvistiskām mazākumgrupām
Starptautiskie dokumenti, kas atsaucas uz deklarāciju
Eiropas Padomes Vispārējā konvencija par nacionālo minoritāšu aizsardzību atsaucas uz deklarāciju sava Paskaidrojošā ziņojuma 24. pkt.
NVS konvencija par to personu, kas pieder pie nacionālām mazākumgrupām, tiesību aizsardzību atsaucas uz deklarāciju savā preambulā.
Dzimtbūšanas atcelšana Latvijā
Zemnieku brīvlaišana Latgalē
Vitebskas guberņas teritorijā ietilpstošajā Latgalē dzimtbūšanas tika atcelta tikai, kad ķeizars Aleksandrs II parakstīja manifestu "Par brīvo lauku iedzīvotāju statusa piešķiršanu dzimtcilvēkiem" (ru), ar ko visā Krievijas impērijā tika atcelta dzimtbūšana. Ar atcelšanu zemnieki kļuva par personiski brīviem cilvēkiem, taču muižnieki saglabāja īpašumtiesības uz saviem muižu īpašumiem, zemnieki savā īpašumā ieguva to zemes gabalu, kas viņiem bija personīgā lietošanā līdz brīvlaišanai. 1861. gadā dzimtbūšanas iekārta tika atcelta privātmuižu zemniekiem, ar likumu tika atbrīvoti arī valsts muižu zemnieki.
1862. gadā Pēterburgā tika izdoti Gustava Manteifeļa latgaliski tulkotie brīvlaisto zemnieku likumi — Nulikszonas ap ziemnikim izgojuszym nu dzymtigas pidareszonas (Nolikšanas ap zemniekiem izgājušiem no dzimtīgas piederēšanas).
OSIRIS-REx
OSIRIS-REx (Origins, Spectral Interpretation, Resource Identification, Security, Regolith Explorer) ir ASV Nacionālā aeronautikas un kosmosa administrācijas (NASA) zonde asteroīda paraugu atgādāšanai uz Zemi. Tā tika palaista 2016. gada 8. septembrī. 2018. gada decembrī OSIRIS-REx sasniedza asteroīdu 101955 Bennu. 2023. gadā tai plānots atgriezties uz Zemes ar asteroīda iežu paraugiem.
Šī ir trešā programmas New Frontiers misija. Projekts izmaksājis aptuveni 800 miljonus ASV dolāru, neieskaitot nesējraķeti, kura maksāja 183,5 miljonus USD.
Lidojuma gaita
OSIRIS-REx tika palaists 23:05 UTC ar nesējraķeti Atlas V/411 no Kanaveralas zemesraga Gaisa spēku stacijas starta laukuma SLC-41.
2018. gada 15. oktobrī tika veikts trajektorijas korekcijas manevrs AAM-2. 17. oktobrī tika nomesta TAGSAM paraugu atgriešanas sistēmas nosegplāksne. 3. decembrī OSIRIS-REx sasniedza 101955 Bennu, to pārlidojot 20 km attālumā. 31. decembrī zonde iegāja orbītā ap asteroīda ar augstumu no 1,4 km līdz 2 km.
2020. gada janvārī OSIRIS-REx sāka izlūkošanas misijas Recon B fāzi. 22. janvārī un 13. februārī zonde 620 m augstumā pārlidoja plānotās paraugu ņemšanas vietas Nightingale un Osprey (rezerves vieta). Martā sākās Recon C fāze. 3. martā zonde atstāja 1,4 km augsto orbītu, lai veiktu pārlidojumu virs Nightingale. Vistuvāk tā bija 251,6 augstumā. Pēc tam kosmiskais aparāts atgriezās 1,4 km orbītā. 15. aprīlī OSIRIS-REx vica pirmo paraugu ņemšanas izmēģinājumus virs Nightingale, pietuvojoties asteroīda virsmai līdz 65 metriem. 27. maijā notika 250 m pārlidojums virs Osprey vietas. Otrais paraugu ņemšanas izmēģinājumus virs Nightingale notika 11. augustā, pietuvojoties asteroīda virsmai līdz 40 metriem.
20. oktobrī 22:13 UTC OSIRIS-REx nolaidās un savāca iežu paraugus. Pēc tam zonde atgriezās iepriekšējā orbītā.
2021. gada 7. aprīlī zonde pēdējo reizi veica pietuvināšanos asteroīda virsmai. 10. maijā OSIRIS-REx atstāja asteroīda orbītu un sāka 2 gadu ceļu uz Zemi.
Daugavpils Sv. Nikolaja pareizticīgo baznīca (Klusā iela)
'''Daugavpils Sv. Nikolaja pareizticīgo baznīca''' ir Latvijas pareizticīgās baznīcas dievnams, kas atrodas Daugavpilī, Klusajā ielā, Daugavpils pareizticīgo kapu teritorijā. Reģiona nozīmes kultūras piemineklis. Baznīca uzcelta 1894. gadā. Būvēta no sarkanajiem ķieģeļiem.
Saltupe
Saltupe (arī Saltupes) ir ciems Gulbenes novada Druvienas pagastā. Atrodas pagasta ziemeļaustrumu daļā.
Apdzīvotā vieta atrodas pie autoceļa V437.
Golenti
Goļanti (arī Golenti) ir ciems Čornajas pagastā, Rēzeknes novadā. Atrodas 266 km attālumā no Rīgas.
Ciema apkārtnē atrodas Spruktu ūdenskrātuve.
Uzvarētāja
"Uzvarētāja" ir 1987. gadā pēc Alekseja Arbuzova lugas "Uzvarētāja" iestudējuma Jaunatnes teātrī Rīgas Kinostudijā uzņemta divsēriju televīzijas filma-izrāde. Filmas režisori ir Ādolfs Šapiro un Andris Rozenbergs.
Sižets
Galvenās varones četrdesmitā dzimšanas diena. Atskatoties pagātnē, viņa redz, ka visu pakļāvusi vienam mērķim - par katru cenu sasniegt dzīvē augstu stāvokli, kļūt par šīs dzīves "uzvarētāju". Viņa saprot, ka visas šīs šķietamās uzvaras galu galā pārvērtušās zaudējumā, ka soli pa solim savu dzīvi iztērējusi.
OA-8
OA-8, saukta arī par Spaceship Gene Cernan, bija ASV uzņēmuma Orbital ATK kravas kosmosa kuģa Cygnus Starptautiskās kosmosa stacijas (SKS) apgādes misija NASA programmā Commercial Resupply Services. Kravas kuģis orbītā palaists 2017. gada novembrī.
Kosmosa kuģis nosaukts 2017. gada janvārī mirušā astronauta Jūdžīna Sernana vārdā.
Derīgā krava
Kopējā kravas masa bija 3338 kg. Kosmosa kuģa hermētiskajā nodalījumā atradās 3229 kg kravas: lietas apkalpei (1240 kg), rezerves daļas stacijas iekārtām (851 kg), krava zinātniskajiem pētījumiem (740 kg), datoru iekārtas (34 kg), ārpuskuģa aktivitāšu aprīkojums (132 kg).
Nehermetizētā krava (109 kg) bija Cubesat pavadoņi: EcAMSat, TechEdSat 6, Lemur-2 50, Lemur-2 51, Lemur-2 52, Lemur-2 53, Lemur-2 54, Lemur-2 55, Lemur-2 56, Lemur-2 57, ISARA, CHEFsat, Asgardia 1, OCSD B, OCSD C, PropCube 2.
Lidojuma gaita
Cygnus tika palaists 12:19:54 UTC ar nesējraķeti Antares 230 no Vidusatlantiskā reģionālā kosmoporta (MARS) starta laukuma LP-0A.
14. novembrī Cygnus pietuvojās stacijai. 10:04 UTC kosmosa kuģi satvēra ar stacijas manipulatoru, ko vadīja Paolo Nespoli. Tika pievienots pie Unity moduļa apakšējās pieslēgvietas.
18. decembrī tika iedarbināts Cygnus galvenais dzinējs, un kravas kuģis nogāja no orbītas. 12:54 UTC tas sasniedza atmosfēras blīvos slāņus un sadega.
Ezerslokas
Ezerslokas, agrāk Lielslokas, ir ciems Alūksnes novada Ilzenes pagastā. Atrodas pagasta ziemeļu daļā 5 km no pagasta centra Jaunzemiem, 29 km no novada centra Alūksnes un 181 km no Rīgas.
Apdzīvotā vieta atrodas pie autoceļa P44 (Ilzene—Līzespasts), Lielsloku ezera ziemeļu krastā.
Jeri
Jeri var būt:
1951. gada NBA Visu zvaigžņu spēle
1951. gada NBA Visu zvaigžņu spēle bija pirmā NBA Visu zvaigžņu spēle. Tā notika 1950.—1951. gada NBA sezonas laikā Boston Garden arēnā Bostonā, Masačūsetsas štatā.
Spēlē uzvarēja Austrumi, kas ar rezultātu 111—94 pārspēja Rietumus. Par pirmo Visu zvaigžņu spēles vērtīgāko spēlētāju tika atzīts Bostonas "Celtics" spēlētājs Eds Makolijs.
Lai arī pirms spēles daudzi bija pesimistiski noskaņoti pret šādas spēles nepieciešamību, to apmeklēja 10 094 skatītāji (vidēji regulārajā sezonā spēles vēroja 3500 skatītāji) un pasākums tika atzīts par izdevušos.
Berga bazārs
Berga bazārs ir ēku ansamblis Rīgā, Latvijā. Atrodas starp Elizabetes, Dzirnavu un Marijas ielu. Projekta autors ir arhitekts Konstantīns Pēkšēns. Vietējas nozīmes arhitektūras piemineklis.
Pēc Pēkšēna projekta ansambli būvējis rūpnieks, pilsētbūvnieks un sabiedrisks darbinieks Kristaps Bergs. Tas tika paredzēts kā tirdzniecības komplekss gājējiem, kurā ietilptu tirgotāju sēta, pasāža un galerija. Ēkas tikušas celtas ap 19.—20. gadsimta miju. Ar laiku šis kļuva par starptautisku tirdzniecības centru. Kopumā te atradās 131 veikaliņš, vēl atradās dažādas darbnīcas, grāmatu spiestuve, restorāns. No 1894. līdz 1908. gadam tika izdots "Berga bazāra kalendārs".
Kacīte
Kacīte (arī Kaceite) ir apdzīvota vieta, bijušais ciems Jēkabpils novada Rites pagastā, juridiski likvidēts 2003. gadā. Izvietojies pagasta dienvidos 7,7 km no pagasta centra Cīruļiem, 53,2 km no novada centra Jēkabpils un 138,1 km no Rīgas.
Gorbačova
Gorbačova ir ciems Piedrujas pagastā, Krāslavas novadā. Atrodas 301 km attālumā no Rīgas.
Jeri (Jeru pagasts)
Jeri (agrāk — Ģeri) ir apdzīvota vieta Valmieras novada Jeru pagastā. Izvietojušies pagasta ziemeļos Rūjas kreisajā krastā pie autoceļa P17 3,5 km no pagasta centra Endzeles, 47,5 km no novada centra Valmieras un 147 km no Rīgas.
Apdzīvotā vieta izveidojusies ap bijušās Ģeru (Seyershof) muižas centru. Muižu 1529. gadā ordeņa mestrs izlēņoja R. Zeieram. 1972. gadā Jeros izveidoja veco ļaužu pansionātu, ko vēlāk reorganizēja par Valsts sociālās aprūpes centru «Rūja», kurā sniedz ilgstošas aprūpes pakalpojumus pieaugušiem cilvēkiem ar garīga rakstura traucējumiem. Bijušajā muižas ēkā atrodas bibliotēka. Rūjas krastā smilšakmens atsegums; ierīkota dabas taka.
Inazuma Eleven 2
Inazuma Eleven 2 ir lomu spēle, ko izstrādājis Level-5 un izdevis Nintendo ekskluzīvi Nintendo DS konsolei. Izdota Japānā 2009. gada oktobrī, bet Eiropā 2012. gada martā. Spēlei ir divas versijas: Firestorm un Blizzard.
Japānā ir izdots tiešais turpinājums spēlei, ar nosaukumu Inazuma Elevene 3, Nintendo DS konsolei. 2008. gadā žurnāls CoroCoro Comics sāka publicēt komiksu, kas bāzēts uz datorspēli, bet dažus mēnešus vēlāk OLM, Inc. sāka raidīt anime stila animācijas filmu par datorspēli.
Sirmauši
Sirmauši ir ciems Aiviekstes pagastā, Aizkraukles novadā. Atrodas 122 km attālumā no Rīgas.
Menocore
Menocore ir modes tendence ASV, nu izplatoties arī plašāk, kas radusies balstoties uz normcore, bet ir paredzēta īpaši sievietēm. Nosaukums radies sākuma daļu aizgūstot no vārda menopauze, tas ir izvēlēts, jo tamlīdzīga stila apģērbu valkā pusmūža un nedaudz jaunāka vai vecāka vecuma sievietes. Tomēr to var valkāt arī stipri jaunākas sievietes, lai sasaistītu sevi ar menocore radītajiem iespaidiem un idejām par piederību augstākai sociālai klasei.
Menocore ir iespējami divi tipi, vienā gadījumā tas ir klasiskāks, neitrālās vai gaišās krāsās, otrā sportiskāks un nedaudz jautrāks, kam raksturīgs nedaudz vairāk krāsainības un tropisku rakstu. Tipiski apģērbs ir vaļīgs un plūstošs, komfortabls, sievišķīgs, kas ir piemērots neformālām situācijām un rada iespaidu par labu finansiālo stāvokli, briedumu, pašpārliecinātību,relaksētību un vienaldzību pret citu viedokļiem par valkātājas izskatu. Menocore valkā garus kardiganus, kantainus kaftānus, brīvu lina apģērbu, adījumus, pogājamus kreklus un brīvus neatveramus kreklus, zvejnieku stila cepures, nedaudz rotu, sandales ar biezu zoli vai kedas, bet tai nav noteiktas stila formulas, kas būtu jāvalkā. Ziemas laikā stils nedaudz piemērojas laikapstākļiem.
Stils pastāvējis jau ilgu laiku, ietverot elementus gan no 20. gadsimta 20. un 30. gadiem, tāpat kā 60. un 70. gadiem, tomēr šī brīža apveidus guvis 20. gadsimta 80. gados. To paplašināja un popularizēja modes dizaineres Eilīna Fišera, Donna Karana un Norma Kamalī un dažas 80-tajos gados populāras apģērbu kompānijas.
Boeing 787
Boeing 787 Dreamliner ir amerikāņu plata korpusa reaktīvā lidmašīna, ko izstrādājusi un ražojusi Boeing Commercial Airplanes.
Pēc Sonic Cruiser projekta pārtraukšanas Boeing 2003. gada 29. janvārī paziņoja par parasto 7E7, koncentrējoties uz efektivitāti. Programma tika uzsākta 2004. gada 26. aprīlī ar pasūtījumu par 50 no All Nippon Airways (ANA), kas bija paredzēts 2008. gada ieviešanai. 2007. gada 8. jūlijā prototips tika ieviests bez lielām sistēmām un piedzīvoja vairākas aizkavēšanās līdz pirmajam lidojumam 2009. gada 15. decembrī. Tipa sertifikāts tika saņemts 2011. gada augustā, un pirmais 787-8 tika piegādāts 2011. gada septembrī, pirms tas tika nodots komerciālai lietošanai. 2011. gada 26. oktobrī ar ANA. Palaišanas brīdī Boeing mērķis bija sadedzināt par 20% mazāk degvielas nekā nomainītās lidmašīnas, piemēram, Boeing 767, pārvadājot 200 līdz 300 pasažierus maršrutos līdz 8500 jūras jūdzēm (16 000 km), kas ir pāreja no centrmezgla un spieķu pārvietošanās. Divu dzinēju lidmašīnu darbina General Electric GEnx vai Rolls-Royce Trent augsta apvada turbīnas. Tā ir pirmā lidmašīna ar lidmašīnas korpusu, kas galvenokārt izgatavots no kompozītmateriāliem un kurā plaši tiek izmantotas elektriskās sistēmas. Ārēji tas ir atpazīstams pēc četru logu kabīnes, izgrieztiem spārnu galiem un troksni mazinošām skavām uz tā dzinēja nacelēm. Izstrāde un ražošana arvien vairāk paļaujas uz apakšuzņēmējiem visā pasaulē, un galīgā montāža tika veikta Boeing, Dienvidkarolīnā, Ziemeļčārlstonā, pēc tam, kad tā līdz 2021. gada martam tika veikta arī Boeing Everett rūpnīcā Vašingtonā.
Sākotnējā, 186 pēdas (57 m) garajā 787-8 parasti ir sēdvietas 242 pasažieriem 7 355 jūras jūdžu (13 620 km) diapazonā ar 502 500 mārciņu (228 t) MTOW, salīdzinot ar 560 000 mārciņu (254 t) vēlākiem variantiem. Izstiepts 787-9, 206 pēdas (63 m) garš, var lidot 7635 jūras jūdzes (14140 km) ar 290 pasažieriem; tas tika nodots ekspluatācijā 2014. gada 7. augustā ar ANA. Tālāk izstiepts 787—10, 224 pēdas (68 m) garš, 330 sēdvietas, iespējams lidot virs 6430 jūras jūdzēm (11 910 km), tika nodots ekspluatācijā Singapore Airlines 2018. gada 3. aprīlī.
Sākotnējās operācijās radās vairākas problēmas, ko izraisīja litija jonu akumulatori, kas vainagojās ar ugunsgrēkiem uz lidaparāta. 2013. gada janvārī ASV FAA lika pārtraukt lietot visas 787 lidmašīnas, līdz tā 2013. gada aprīlī apstiprināja pārskatīto akumulatora dizainu. Līdz 2022. gada janvārim 787 nav bojāgājušo un korpusa zudumu. 2020. gada martā 787 bija pasūtījuši 1510 lidmašīnas no 72 identificētiem klientiem. Sakarā ar ražošanas izmaksām, Boeing programmai ir iztērējis 32 miljardus dolāru; aplēses par pārdoto lidmašīnu skaitu, kas vajadzīgas, lai līdzsvarotu zaudējumus, svārstās no 1300 līdz 2000.
No 2019. gada būtiskas kvalitātes kontroles problēmas izraisīja ievērojamu ražošanas palēnināšanos un no 2021. gada janvāra gandrīz pilnīgu piegādes pārtraukšanu. Piegādes ir atsāktas no 2022. gada augusta.
Fons
Rendijs Bāzelers (Randy Baseler), no Boeing Commercial Airplanes VP Marketing norādīja, ka lidostu sastrēgumus rada liels skaits reģionālo lidmašīnu un mazo lidmašīnu, kas lido uz galamērķiem, kur 550 sēdvietu Airbus A380 būtu pārāk liels; lai samazinātu izlidošanas skaitu, mazāku lidmašīnu izmērs var palielināties par 20%, un, izmantojot tranzītu no punkta uz punktu, var izvairīties no aviosabiedrību mezgliem.
2003. gadā nesenais Boeing direktoru padomes papildinājums Džeimss Maknernijs (kurš 2005. gadā kļuva par Boeing priekšsēdētāju un izpilddirektoru) atbalstīja vajadzību pēc jaunas lidmašīnas, lai atgūtu Airbus tirgus daļu. Boeing valdes direktori Harijs Stounsifers (Boeing prezidents un izpilddirektors) un Džons Makdonels izvirzīja ultimātu "izstrādāt lidmašīnu par mazāk nekā 40% no 777 izmaksām pirms 13 gadiem, un katru lidmašīnu uzbūvēt ārpus vārtiem. Par mazāk nekā 60 procentiem no 777 vienības.", un apstiprināja attīstības budžetu 7 miljardu ASV dolāru apmērā, jo Boeing vadība apgalvoja, ka "pieprasīs, lai apakšuzņēmēji segtu lielāko daļu izmaksu". Boeing Commercial Airplanes prezidents Alans Mulelijs, kurš iepriekš bija bijis 777 programmu ģenerāldirektors, pretstatīja atšķirības valdes apstiprināšanas procesā starp 777 un 787, sakot: "Vecos laikos jūs gājāt pie padomes un lūdzāt X naudas summu, un viņi skaitītu ar Y naudas summu, un tad jūs norēķināties par skaitli, un tas ir tas, ko jūs izmantotu, lai izstrādātu lidmašīnu. Šajās dienās jūs ejat uz padomi, un viņi saka: "Šeit ir šīs lidmašīnas budžets, un mēs noņemsim šo daļu no augšas, un jūs saņemsiet to, kas palicis pāri; nesajauciet neko." Sonic Cruiser projekta aizstājējs tika nosaukts par "7E7" (ar izstrādes koda nosaukumu "Y2"). Tehnoloģiju no Sonic Cruiser un 7E7 bija paredzēts izmantot kā daļu no Boeing projekta, lai aizstātu visu tā lidmašīnu produktu līniju, ko sauca par Jeloustonas projektu (kurā 7E7 kļuva par pirmo posmu). Sākotnējie 7E7 koncepcijas attēli ietvēra drausmīgus kabīnes logus, nolaistu degunu un raksturīgu "haizivs spuras" asti. Tika teikts, ka "E" apzīmē dažādas lietas, piemēram, "efektivitāte" vai "videi draudzīgs"; tomēr beigās Boeing teica, ka tas nozīmē tikai "astoņi". 2003. gada jūlijā tika rīkots publisks 7E7 nosaukumu konkurss, par kuru no 500 000 tiešsaistē nodotajām balsīm uzvarēja Dreamliner. Citi nosaukumi bija eLiner, Global Cruiser un Stratoclimber. 2004. gada 26. aprīlī Japānas aviokompānija All Nippon Airways (ANA) kļuva par 787 palaišanas klientu, paziņojot par pasūtījumu 50 lidmašīnām, kuru piegādes sāksies 2008. gada beigās. ANA pasūtījums sākotnēji tika norādīts kā 30 787-3, 290—330 sēdvietu, vienas klases iekšzemes lidmašīnas un 20 787-8, tālsatiksmes, 210—250 sēdvietu, divu klašu lidmašīnas reģionāliem starptautiskiem maršrutiem, piemēram, Tokija—Narita uz Pekinu—Capital, un varētu veikt maršrutus uz pilsētām, kuras iepriekš nebija apkalpotas, piemēram, Denveru, Maskavu un Ņūdeli. 787-3 un 787-8 bija sākotnējie varianti, un 787-9 tika nodoti ekspluatācijā 2010. gadā.
2012. gada 5. oktobrī Indijas valsts pārvadātājs Air India kļuva par pirmo pārvadātāju, kas pārņēma savā īpašumā Dreamliner, kas tika ražots Čārlstonā, Dienvidkarolīnas Boeing rūpnīcā. Šis bija pirmais Boeing Dreamliner, kas tika ražots ārpus Vašingtonas štata. Boeing turpinās izmantot gan Everetas, gan Dienvidkarolīnas rūpnīcas, lai piegādātu Dreamliner.
787 tika izstrādāta kā pirmā sērijveida lidmašīna, kuras fizelāža sastāvēja no viengabala kompozītmateriāla stobra sekcijām vairāku alumīnija lokšņu un aptuveni 50 000 stiprinājumu vietā, ko izmanto esošajās lidmašīnās. Boeing izvēlējās divus jaunus dzinējus 787 darbināšanai — Rolls-Royce Trent 1000 un General Electric GEnx. Boeing paziņoja, ka 787 būs par aptuveni 20 procentiem taupīgāks nekā 767, ar aptuveni 40 procentiem no dzinēju efektivitātes pieauguma, kā arī aerodinamikas uzlabojumu, palielināta vieglāka svara izmantošana, kompozītmateriāli un uzlabotas sistēmas. Lidmašīnas korpusa projektēšanas laikā tika veikta plaša konstrukcijas pārbaude.787-8 un 787−9 bija paredzēts, lai tiem būtu sertificēta 330 minūšu ETOPS spēja.
Ježijs Bženčeks
Ježijs Juzefs Bženčeks (pl; dzimis ) ir poļu futbola treneris un bijušais futbolists. Spēlējis pussarga pozīcijā, bijis Polijas futbola izlases dalībnieks. Kopš 2018. gada ir Polijas izlases galvenais treneris.
Futbolista karjera
Spēlētāja karjeru sāka Čenstohovas "Raków". Vēlāk pārstāvēja arī citus Polijas klubus. 1993. gadā Poznaņas "Lech" sastāvā kļuva par Polijas čempionu. Karjeras turpinājumā spēlēja Austrijas klubos Tirol Innsbruck, Lincas LASK un Izraēlas komandā Maccabi Haifa. 2000. gadā atgriezās Tirol Innsbruck un divas reizes (2001. un 2002. gadā) izcīnīja Austrijas čempiontitulu. Vēlāk spēlējis arī citos Austrijas klubos Grācas "Sturm" un FC Kärnten. Karjeras noslēgumā atgriezās Polijā. No 2007. līdz 2008. gadam spēlēja Zabžes "Gornik". Karjeru noslēdza 38 gadu vecumā Bitomas "Polonia" rindās.
Polijas izlasē pirmo spēli aizvadīja pret Austriju. Pirmos vārtus izlases labā guva 1993. gada martā draudzības spēlē pret Brazīliju. Bijis arī izlases kapteinis. Kopā izlases rindās nospēlēja 42 spēles un guva 4 vārtus. Piedalījies 1992. gada vasaras olimpiskajās spēlēs Polijas komandas sastāvā, izcīnot sudraba medaļu.
Trenera karjera
2010. gadā kļuva par Čenstohovas "Raków" galveno treneri. Vēlāk vadījis arī klubus Gdaņskas "Lechia", Katovices GKS un Plockas "Wisła". 2018. gada jūlijā tika iecelts par Polijas futbola izlases galveno treneri.
Rēzeknes 2. vidusskola
'''Rēzeknes 2. vidusskola''' ir vispārizglītojoša skola Rēzeknē.
Vēsture
Skola savu darbību sāka kā Rēzeknes valsts krievu ģimnāzija 1921. gada 27. janvārī. Sākumā ģimnāzijā tika organizētas 5 klases, kurās mācījās 134 ģimnāzisti. Ģimnāzijai bija savas kopmītnes, vienā no tās telpām darbojās Pedagoģiskais institūts. Aktīvi darbojās skautu un gaidu pulciņi, tika organizētas teātra izrādes un citi pasākumi. Laikā no 1921. gada līdz 1944. gadam ģimnāziju vadīja 6 direktori.
1944. gadā uz krievu ģimnāzijas bāzes tika nodibināta '''Rēzeknes 2. vidusskola'''. Sākot ar 1944. gadu skolas telpas atradās piecās ēkās dažādās pilsētas daļās. 1956. gadā tika atvērta jaunā (pašreizējā) skolas ēka. 1974. gadā skolai tika piebūvēta trīsstāvīga piebūve, kurā turpmāk kopā ar kabinetiem tika izvietota skolas ēdnīca un bibliotēka.
1989. gadā ekspluatācijā tika nodots divstāvu sporta komplekss, kurā līdz šai dienai notiek skolēnu sporta nodarbības un dažādi pilsētas pasākumi, piemēram, "Latgales uzņēmējs". 1992. gadā skolas ēkā tika atvērts vienīgais pilsētā akvaterārijs, kurā atrada savas mājas daudzi savvaļas iemītnieki. 2011. gada 10. febrārī akvaterārijam tika piešķirts zoodārza statuss.
2005./2006. mācību gadā Rēzeknes 2. vidusskola tika atzīta par skolu, kas veicina Latvijas iedzīvotāju veselību. 2010. gadā, sadarbībā ar LR futbola federāciju, tika veikta Rēzeknes 2. vidusskolas sporta stadiona pilna rekonstrukcija ar jaunu mākslīgo segumu.
Pazīstami absolventi
Rēzeknes 2. vidusskolu absolvējuši:
Maltas eiro monētas
Maltas eiro monētas ir eiro monētas, kuras izdevusi Malta.
Valsts puses izskats
Maltas eiro monētu valsts puses dizainā izmantoti trīs attēli. Uz 1, 2 un 5 centu monētām attēlots UNESCO Pasaules mantojuma objekts Mnaidra — templis, kas celts ceturtajā tūkstošgadē pirms mūsu ēras; uz monētas attēlots tā altāris. Uz 10, 20 un 50 centu monētām attēlots Maltas ģerbonis. Uz 1 un 2 eiro monētām attēlots Maltas krusts.
Īpašas iezīmes
Uz Maltas monētām ir kaltuves zīme un dizainera iniciāļi. Kaltuves zīme ir burts F, kas apzīmē Parīzes naudas kaltuvi Francijā. Dizainera iniciāli ir burti NGB (dizaineris Noels Galea Basons) uz 1, 2 un 5 centu monētām.
Henri Jokiharju
Henri Jokiharju (fi, dzimis ) ir Somijas hokejists, spēlē aizsarga pozīcijā. Pašlaik (2021) Jokiharju pārstāv NHL klubu Bufalo "Sabres".
Karjera
2017. gada Pasaules čempionātā Jokiharju ar kopējo 29. numuru izvēlējās Čikāgas "Blackhawks". Divus gadus spēlējis WHL līgas komandā Portlendas "Winterhawks". 2018—19. gada sezonā Jokiharju Čikāgas "Blackhawks" komandā nospēlēja 38 spēles. 2019. gada jūlijā viņš tika aizmainīts uz Bufalo "Sabres".
Sestais prāts
"Sestais prāts" (en) ir 1999. gada amerikāņu pārdabiskais trilleris, kura režisors ir M. Naits Šjamalans.
Šindlera saraksts
"Šindlera saraksts" (en) ir 1993. gada ASV filma, kuras režisors ir Stīvens Spīlbergs. Filmas sižets veidots pēc austrāliešu rakstnieka Tomasa Kenīlija romāna Schindler's Ark.
Filma ir par vācu uzņēmēju Oskaru Šindleru, kas izglāba dzīvību vairāk nekā tūkstotim poļu ebreju holokausta laikā, nodarbinot viņus savā rūpnīcā. Lomas tajā attēlo Liams Nīsons, Bens Kingslijs, Reifs Fainss, Karolīna Gūdala, Džonatans Sagals un Embeta Deivica.
Filma ir tikusi iekļauta vairākos labāko filmu sarakstos. Amerikas Kinoinstitūts 1998. gadā to atzina par 9. labāko amerikāņu filmu. 2004. gadā filma "Šindlera saraksts" tika iekļauta ASV Kongresa bibliotēkas Nacionālajā kino reģistrā kā "kulturāli, vēsturiski vai estētiski nozīmīga filma". "Šindlera saraksts" tika nominēts Amerikas Kinoakadēmijas balvai 12 kategorijās, balva tika saņemta septiņās, tai skaitā "Šindlera saraksts" tika atzīta par gada labāko filmu, Spīlbergs saņēma balvu kā labākais režisors.
Filmas pirmizrāde notika Vašingtonā.
Rīgas ūdensapgādes muzejs
Rīgas ūdensapgādes muzejs jeb Baltezera sūkņu stacija ir industriālā mantojuma objekts, kas atrodas Ādažu pagasta dienvidos, Mazā Baltezera dienvidu krastā.
Šeit saglabājusies no 1905. līdz 1950. gada darbinātā Rīgas ūdensapgādes sūkņu stacija. Var apskatīt "Compound" tipa tvaika mašīnas, čuguna sifonvadus un spiedvadus, kas izgatavoti mašīnbūves uzņēmumā Felzers un Ko Rīgā, kā arī tvaika katlus, kas izgatavoti R. Poles mašīnbūves rūpnīcā Rīgā.
Jau 1883. gadā tika atklāts, ka apkārtējā teritorijā atrodas lieli labas kvalitātes gruntsūdens krājumi. Tika uzsākta gruntsūdens iegūšanas sistēmu būvniecība Bukultu muižas teritorijā, sūkņu stacijas kompleksu būvniecība pie Mazā Baltezera, kā arī cauruļvadu izbūve ūdens piegādāšanai uz Rīgu. Kad 1904. gadā sūkņu stacija sāka darbu, tā bija Eiropā otrā lielākā ūdens padeves stacija. 1988. gadā sūkņu stacijā tika ierīkots muzejs.
Āfrikas valstu uzskaitījums pēc iedzīvotāju skaita
Āfrikas valstu uzskaitījums pēc iedzīvotāju skaita ir uzskaitījums, kurā ir uzskaitītas visas valstis, kas atrodas Āfrikā un ir sakārtots pēc katras valsts vai teritorijas iedzīvotāju skaita. Iedzīvotāju skaits ir norādīts, ņemot vērā 2015. gada iedzīvotāju skaitīšanu datus. Sarakstā ir iekļautas gan valstu, gan atkarīgo teritoriju, gan aizjūras departamentu iedzīvotāju skaits.
Kopumā Āfrikā atrodas 58 valstis vai atkarīgas teritorijas un tajās kopā dzīvo 1,153 miljardi iedzīvotāju. Lielākā valsts Āfrikā pēc iedzīvotāju skaita ir Nigērija ar 184,26 miljoniem iedzīvotājiem, bet mazākā ir Svētās Helēnas sala, Debesbraukšanas sala un Tristana da Kuņas salas ar 4000 iedzīvotāju.
Arāla Karakums
Arāla Karakums (kz) ir smilšu tuksnesis Kazahstānā. Atrodas Turānas zemienes ziemeļdaļā Arāla jūras ziemeļaustrumos līdz Sirdarjai dienvidos. Ainavā dominē paugurains tuksnesis un pustuksnesis, ieplakās — sāļezeri (solončaki un takiri). Augstākais punkta 118 m vjl. Pastāvīgu upju nav. Klimats krasi kontinentāls, ziemā vidējā temperatūra no -12 līdz -16 °C, sniega sega ap 16 cm; vasarā temperatūra 24—26 °C. Nozīmīgs ganību lopkopības rajons, attīstīta aitkopība un kamieļkopība.
Matemātiskā indukcija
Matemātiskā indukcija ir pierādīšanas tehnika matemātikā. To parasti izmanto, lai pierādītu, ka kāds apgalvojums vai īpašība ir spēkā visiem naturālajiem skaitļiem.
Matemātiskā indukcija izmanto šādu principu — ja mēs zinam par kādu apgalvojumu A(n), kas ir definēts visiem naturālajiem skaitļiem n, ka:
tad var secināt, ka apgalvojums A(n) ir patiess visiem naturālajiem skaitļiem — no 1. punkta ir redzams, ka A(1) ir patiess. No 2. punkta var secināt, ka tā kā A(1) ir patiess, tad arī A(2) ir patiess. Atkārtoti izmantojot 2. punktu, var secināt, ka tā kā A(2) ir patiess, tad arī A(3) ir patiess. Šo procesu (2. punkta izmantošanu) var turpināt bezgalīgi, tāpēc ir iespējams izdarīt secinājumu, ka apgalvojums ir spēkā visiem naturālajiem skaitļiem.
Varianti
Atkarībā no tā, ko ir nepieciešams pierādīt, realitātē matemātiskās indukcijas princips var tikt izmantots atšķirīgi no dotā algoritma.
Piemērs
Vispirms pierāda indukcijas bāzi — to, ka šāda vienādība ir spēkā tad, ja n=1:
Induktīvais pieņēmums: pieņem, ka dotā vienādība ir spēkā pie n=k:
Induktīvā pāreja: pierādīsim, ka dotā vienādība ir spēkā arī pie n=k+1:
No induktīvā pieņēmuma mēs zinam, ka To var ievietot pierādāmajā:
Esam pierādījuši gan indukcijas bāzi, gan induktīvo pieņēmumu. Tātad pēc matemātiskās indukcijas principa var secināt, ka dotā vienādība ir spēka visiem naturāliem n.
Aplams piemērs
Veicot matemātisko indukciju ir jābūt uzmanīgam, lai netiku pieļauta kļūda, pretējā gadījumā var tikt pierādīti acīmredzami aplami apgalvojumi. Šajā piemērā tiks kļūdaini pierādīts, ka visi zirgi ir vienā krāsā.
Estere Volfa
Estere Volfa (dzimusi ) ir latviešu distanču slēpotāja, piedalās arī rollerslēpošanā, kā arī biatlona sacensībās.
Matemātiskā indukcija
Aplams piemērs
Esam šķietami pierādījuši, izmantojot matemātikas indukcijas principu, ka visi zirgi ir vienā krāsā, kas liekas acīmredzami aplami. Kā indukcijas bāzi mēs esam paņēmuši n=1, kā arī induktīvā pāreja ir patiesa visiem n>1. Kļūda radās tāpēc, ka induktīvā pāreja nav patiesa pie n=1 (abās aplūkotajās kopās ir tikai viens zirgs, līdz ar to tās nepārklājas). Tāpēc matemātiskās indukcijas principu šajā gadījumā pielietot nevar.
Estere Volfa
Viņas māte Ieva Cederštrēma-Volfa ir bijusi biatloniste, startējusi 1994. un 1998. gada olimpiskajās spēlēs.
Karjera
2021. gada Pasaules čempionātā junioriem ieņēma 73. vietu sprintā un 68. vietu 5 km brīvā stila distancē. Pasaules čempionātā pieaugušajiem pirmo reizi piedalījās 2021. gadā Oberstdorfā 15 gadu vecumā. Sprintā ierindojās 82. vietā, bet 10 km distancē brīvajā stilā ieņēma 93. vietu.
Jānis Kalniņš
Jānis Kalniņš var būt:
Aleksejs Mihailovs
Aleksejs Mihailovs (dzimis Lisvā, miris  Rīgā) bija krievu aktieris, kas strādāja Rīgas Krievu teātrī.
Lisvā beidzis vidusskolu un teātra studiju. Strādājis teātros Rostovā pie Donas un Ļeņingradā. No 1958. līdz 1987. gadam strādājis Rīgas Krievu teātrī.
Filmējies vairākās latviešu un krievu filmās, tai skaitā "Apbraucamais ceļš", "Spēle notiks tik un tā", "Fronte tēva pagalmā", "Trīs citroni mīļotajai", "Mana ģimene", "Atcerēties vai aizmirst", "Trīs dienas pārdomām", "Teātris", "Rallijs", "Atklātā pasaule", "Vīru spēles brīvā dabā", "Dāvanas pa telefonu", "Un rasas lāses rītausmā", "Meistars", "Mans draugs — nenopietns cilvēks", "Pieskāriens", "Peterss", "Šauj manā vietā", "Hipokrāta zvērests" un "Uz trases".
Kļavinski
Kļavinski ir ciems Vārkavas novada Upmalas pagastā. Atrodas pagasta ziemeļos 16,7 km no pagasta un novada centra Vecvārkavas un 188,5 km no Rīgas.
Apdzīvotā vieta atrodas nomaļus no valsts autoceļa V678 (Līksna–Kalupe–Vecvārkava–Rožupe).
Arvīds Kalniņš
Arvīds Kalniņš var būt:
Gorbačovka (Biķernieku pagasts)
Gorbačovka ir ciems Biķernieku pagastā, Augšdaugavas novadā. Atrodas 255 km attālumā no Rīgas.
Apdzīvotā vieta atrodas pie autoceļa V637. Ciema apkārtnē atrodas Panteļišku vecticībnieku baznīca, Panteļišku ezers.
Viktors Kalniņš
Viktors Kalniņš var būt:
Fjodors Davidenko
Fjodors Davidenko (ru; dzimis ) ir krievu, pirms tam padomju, šaha problēmists.
1974. gadā beidzis Harkivas Aviācijas institūtu, specialitātē — inženieris elektromehāniķis.
Šaha kompozīcija
Davidenko ir bronzas medaļas ieguvējs 6. pasaules čempionātā (WCCI 2013—2015) daudzvilču grupā.
Piemērs
Uzdevuma risinājums:
Skaisti figūru upuri, visi varianti beidzas ar pareizu matu.
Lerijs Peidžs
Lorenss "Lerijs" Peidžs (en; dzimis Īstlansingā, Mičiganā, ASV) ir amerikāņu datorzinātnieks un viens no Google izveidotājiem. Kopš 2011. gada aprīļa viņš ir arī kompānijas izpilddirektors. Ar kopējiem ieņēmumiem, kas sastāda 16,7 miljardus ASV dolāru, viņš 2011. gadā bija 24. bagātākais cilvēks pasaulē.
Ņūportņūza
Ņūportņūza (en) ir pilsēta ASV, Virdžīnijas štatā. 2010. gadā pilsētā dzīvoja 180 719 iedzīvotāji. Ņūportņūza ir Virdžīnijas piektā lielākā pilsēta. Pilsēta atrodas Virdžīnijas pussalā, Džeimsa upes krastos.
Lerijs Peidžs
Kopā ar Sergeju Brinu 1998. gadā dibināja Google, Inc. L. Peidžs izglītību ir ieguvis Īstlansingas vidusskolā, Mičiganas Universitātē un Stenforda Universitātē.
Andris Dzenītis
Andris Dzenītis (dzimis Rīgā ) ir latviešu komponists, pedagogs, un mūzikas publicists.
Biogrāfija
A. Dzenītis mācījies E. Dārziņa speciālajā mūzikas vidusskolā, studējis kompozīciju pie Pētera Vaska (1993–1996). Studējis kompozīciju Vīnes Mūzikas un drāmas augstskolā pie Kurta Švercika (1996–1997), kā arī Latvijas Mūzikas akadēmijā pie Pētera Plakida un Lietuvas Mūzikas akadēmijā pie Osvalda Balakauska (1999–2003), iegūdams maģistra grādu. Papildinājies Stokholmā (2002) pie Magnusa Lindberga, Pēra Lindgrēna un Benta Sērensena, piedalījies vairākos semināros un meistarklasēs.
Andra Dzenīša darbi atskaņoti gan Latvijā, gan visā pasaulē, tie ir daudzu pasaulē pazīstamu kolektīvu un solistu repertuārā, kuru vidū "Ensembe Modern", Berlīnes un Amsterdamas radio filharmoniskie orķestri, Grankanārijas filharmoniskais orķestris, Beļģijas un Latvijas Nacionālie simfoniskie orķestri, diriģenti Peters Ētvešs, Anu Tali, Karels Marks Šišons, Andris Nelsons, "Kroumata" sitaminstrumentu ansamblis (Zviedrija), Silēzijas stīgu kvartets (Polija), ansambļi "Paragon" (Skotija), "Pierrot Lunaire ensemble" (Austrija), "Caput" (Islande), Latvijas radio koris, orķestris "Sinfonietta Riga", kā arī daudzi citi.
A. Dzenītis strādā arī mūzikas kritikā, publicistikā un pedagoģijā. Kopš 2003. gada žurnāla „Mūzikas Saule” redaktors. Lasījis lekcijas Londonas Gildhola mūzikas skolā (2001) un Latvijas Kultūras akadēmijā (2002–2004). No 2002. līdz 2014. gadam organizē Baltijas valstu jauno komponistu meistarkursus Dundagā, Cēsīs un Mazsalacā. Kopš 2005. gada strādā par kompozīcijas pasniedzēju J. Mediņa un Ventspils mūzikas vidusskolās. Andris Dzenītis darbojas arī kā programmu veidotājs Latvijas Radio 3 "Klasika".
Dzenīša mūzikas centrā dominē simfoniskā mūzika, kamermūzika, vokāli - instrumentāli žanri, bet Dzenītis darbojies arī elektroniskās mūzikas jomā, kā arī radījis vairākus skatuves darbus.
Sarakstījis multimediālu kameroperu "Tavas klusēšanas grāmata" (pirmizrāde Latvijas Nacionālajā teātrī 2004) un operu "Dauka" (pirmizrāde Latvijas Nacionālajā operā 2012).
Atsauces
Andra Dzenīša oficiālā mājaslapa
Baltezera Komunistiskā masu terora upuru piemiņas vieta un kapi
Baltezera Komunistiskā masu terora upuru piemiņas vieta un kapi ir valsts nozīmes vēsturiska notikuma vieta, kas atrodas Ādažu novada Baltezera kapos, pie valsts autoceļa A1 (Rīga - Ainaži).
Andrejs Vasks
Andrejs Vasks (dzimis Rīgā) ir latviešu vēsturnieks un arheologs. Habilitēts vēstures doktors un Latvijas Zinātņu akadēmijas īstenais loceklis.
Baltezera Komunistiskā masu terora upuru piemiņas vieta un kapi
2009. gadā šeit tika atklāts piemineklis "Ciešanu vārti", kas atrodas 1941. gadā Baltezera vasarnīcā NKVD noslepkavoto Latvijas iedzīvotāju apbedīšanas vietā. Tēlnieces Vijas Dzintares un arhitektes Irēnas Rubauskas viedotā pieminekļa postamentā iekalti Kārļa Skalbes vārdi "Aiz manis zeme, pilna sāpju", bet pakājē novietota plāksne ar vairāk nekā simts Baltezerā noslepkavoto komunistiskā terora upuru vārdiem.
Andrejs Vasks
Biogrāfija
Andrejs Vasks dzimis un uzaudzis Rīgā. Absolvējis Rīgas Valsts 2. ģimnāziju. Jau no 13 gadu vecuma vasarās piedalījies arheoloģiskajos izrakumos Jāņa Graudoņa vadībā. No 1965. līdz 1970. gadam studējis LVU Vēstures un filozofijas fakultātē. Vēlāk bijis aspirants PSRS Zinātņu akadēmijas Arheoloģijas institūta Ļeņingradas nodaļā.
Kopš 1993. gada Latvijas vēstures institūta vadošais pētnieks. Kopš 1997. gada profesors Latvijas Universitātes Vēstures un filozofijas fakultātē. Kopš 1999. gada Arheoloģijas un Vēstures palīgzinātņu katedras vadītājs. Vairāku zinātnisku monogrāfiju un populārzinātnisku rakstu autors. Vadījis daudzus arheoloģiskos izrakumus, tostarp Bīlavu laivveida akmens krāvuma senkapos, Brikuļu nocietinātajā apmetnē, Kerkūzu apmetnē, Padures pilskalnā, Ābelnieku senkapos u.c. Latvijas Arheologu biedrības biedrs.
Galvenie Andreja Vaska pētījumu virzieni ir vēlais bronzas un agrais dzelzs laikmets Latvijas teritorijā.
2014. gadā saņēmis IV šķiras Atzinības krustu.
15. SS lauka papildinājumu bataljons
15. SS lauka papildinājumu bataljons bija Latviešu leģiona kājnieku papildinājumu vienība 15. ieroču SS grenadieru divīzijas sastāvā. 1943. gada decembrī tika iekļauts 3. apmācības pulkā, atjaunots Vācijā 1944. gada rudenī, izformēts 1945. gada marta sākumā Austrumprūsijā.
Pirmā izveidošana
15. lauka papildinājumu bataljonu 5 rotu sastāvā 1943. gada 25. novembrī Ventspilī no 15. divīzijas izformēto III bataljonu vīriem saformēja majors Jānis Šmits, ar 32. grenadieru pulka došanos uz fronti bataljons pārcēlās uz Paplaku. Ierodoties Paplakā bataljons saņēma no 32. grenadieru pulka arī lieko aprīkojumu, ieročus, 20 virsniekus un 100 karavīru. 9. decembrī bataljons ar divīzijas pavēli saņēma 500 jauniesauktos, 20. decembrī par komandieri iecēla pulkvežleitnantu Skudruli un decembra beigās kā I bataljons tika iekļauts 3. apmācības pulkā.
Otrā izveidošana
Otrreiz 15. lauka papildinājumu bataljonu saformēja līdz ar pārējo 15. divīzijas vienību atjaunošanu Vācijā 1944. gada rudenī. 1945. gada 4. martā bataljonu no Sofienvaldes nosūtīja uz Dancigu, to sasniedzot 8. martā, kur tika pilnībā atbruņots. 11. martā bataljona vīrus sadalīja pa dažādām 2. vācu armijas vienībām, lielāku grupu 50 vīru sastāvā iekļaujot 542. kājnieku pulkā, ar to arī 15. lauka papildinājumu bataljona dienesta gaitas beidzās.
Arālkums
Arālkums (uz) ir jauns smilšu-solončaku tuksnesis Kazahstānā un Uzbekistānā, kas izveidojies izzudušās Arāla jūras vietā.
Arāla jūra strauji sāka izzust 20. gadsimta sešdesmitajos gados, kad Amudarjas un Sirdarjas ūdeņus intensīvi sāka izmantot kokvilnas lauku apūdeņošanai. Ap 1987. gadu Arāla jūras atliekas sadalījās divās daļās — Ziemeļu Arāla jūras līmenis mūsdienās ir nostabilizējies, bet Dienvidu Arāla jūra turpināja samazināties. Arālkuma smiltis, kas piesārņotas ar minerālmēslu un pesticīdu atliekām, vēja rezultātā tiek pārvietotas milzīgos attālumos pa visu zemeslodi.
Jad Vašem
Jad Vašem (he) ir Izraēlas oficiālais memoriāls, kas atrodas Jeruzalemē un veltīts holokausta upuru piemiņai. Tajā tiek godināti mirušie ebreji, kas cīnījušies pret nacistiem, kā arī tie, kas palīdzēja ebrejiem slēpties. Jad Vašem ietilpst arī muzejs un institūts. Memoriāls izveidots 1953. gadā.
Jad Vašem ir otrais apmeklētākais tūrisma objekts valstī pēc Raudu mūra. Ik gadu to apmeklē ap 1 miljonu cilvēku.
Džese Makartnijs
Džese Makartnijs (en; dzimis ) ir amerikāņu dziedātājs, dziesmu autors, aktieris.
Viņš kļuva pazīstams 1990. gadu beigās ar lomu seriālā All My Children. Vēlāk Dž. Makartnijs pievienojās grupai Dream Street un vēlāk uzsāka solokarjeru. Ir izdevis trīs studijas albumus, no kuriem lielākos sasniegumus guvis trešais albums — Departure —, kas tika izdots 2008. gada maijā. Mūziķis plāno 2011. vai 2012. gadā izdot ceturto studijas albumus, kā nosaukums būs Have It All.
Makartnijs
Makartnijs var būt:
Saludos Amigos
Saludos Amigos ir 1942. gada ASV animācijas filma. Filmas režisori ir Normans Fērgusons, Vilfrēds Džeksons, Džeks Kinnijs, Hemiltons Lasks un Bills Robertss. Galvenos tēlus ierunājuši Lī Blērs, Mērija Blēra, Pinto Kolvigs, Volts Disnejs (Disnejs ir arī filmas producents), Normans Fērgusons, Frenks Greiems, Hosē Oliveira, Frenks Tomass un Klerenss Nešs.
Animācijas filma sastāv no 4 daļām: Lake Titicaca, Pedro, El Gaucho Goofy un Aquarela do Brasil.
Segmentā Lake Titicaca Donalds Daks apmeklē Titikakas ezeru. Tur viņš satiek vietējos iemītniekus. Segmenta Pedro galvenais varonis ir antropomorfa lidmašīna Pedro. Pedro dodas savā pirmajā lidojumā, kas gan neizvēršas ļoti veiksmīgs. Segmentā El Gaucho Goofy kovboju Sprukstu aizved uz Argentīnas pampām, lai mācītos no vietējiem gaučo. Segmentā Aquarela do Brasil Donalds Daks apceļo Dienvidameriku.
Gorbačovka (Feimaņu pagasts)
Gorbačovka ir ciems Feimaņu pagastā, Rēzeknes novadā. Atrodas 232 km attālumā no Rīgas.
Apdzīvotā vieta atrodas pie vietējā autoceļa V570 (Malta_Silajāņi).
Aizmugure (sports)
Aizmugure sportā ir spēles noteikums dažās komandu spēlēs, kurš aizliedz vai ierobežo uzbrūkošās komandas spēlētājiem aktīvi darboties pretinieka vārtu tuvumā, ar dažāda veida priekšnoteikumiem. Noteikums sākotnēji tika izstrādāts futbolā, lai izvairītos no uzbrucēju pastāvīgas dežurēšanas pie pretinieku vārtiem. Noteikuma precīza izpilde un fiksēšana bieži ir grūta un raisa strīdus gan uz laukuma, gan skatītājos, un arī mūsdienās lietojamā video palīdzība nav atrisinājusi problēmu.
Vēsture
Termins "aizmugure" radās angļu valodā kā "offside", tāpēc paretam tās apzīmēšanai lieto arī vārdu "ofsaids". Pirms tam tas apzīmēja kareivi, kurš bija notverts aiz pretinieka frontes līnijas — "ārpus savas puses spēkiem" ("off the strength of his side"). 19. gadsimtā, attīstoties futbolam, Anglijā dažādas skolas piedāvāja dažādus noteikumus, starp kuriem par dominējošo kļuva Kembridžas versija: pretinieka laukuma pusē starp bumbu saņemošo uzbrucēju un pretinieka vārtiem jāatrodas vismaz trīs aizsardzības spēlētājiem. Šis noteikums futbolā palika spēkā līdz 1925. gadam, kad nepieciešamo aizsargājošos spēlētāju skaitu samazināja līdz diviem.
Futbols
Futbolā aizmugure tiek ieskaitīta, ja uzbrūkošās komandas spēlētājs pretinieka laukuma pusē brīdī, kad uz viņa pusi tiek izdarīta piespēle, kaut vai ar ķermeņa daļu atrodas tuvāk vārtiem nekā priekšpēdējais aizsargājošās komandas spēlētājs, ieskaitot vārtsargu. Pārkāpums tiek fiksēts tad, ja šāds uzbrūkošais spēlētājs, pēc tiesneša domām, aktīvi piedalās spēlē — pieskaras piespēlētajai bumbai, traucē pretiniekam vai citādi gūst labumu no savas pozīcijas. Šādā gadījumā spēle tiek apturēta un bumba tiek atdota aizsargājošās komandas spēlētājiem. Aizmugures nav brīdī, kad tiek izpildīts iemetiens, sitiens no vārtiem vai stūra sitiens.
Amerikāņu futbols
Amerikāņu futbolā un tā Kanādas versijā aizmugure tiek ieskaitīta, ja spēlētājs uz kārtējās bumbas izspēles sākuma brīdi atradies pretinieka pusē šīs konkrētās izspēles līnijai. Pārkāpēji tiek sodīti ar izspēles līnijas pārbīdi par 5 jardiem (4,5 m) uz viņu pusi.
Regbijs
Regbijā aizmugures noteikumi ir sarežģīti, turklāt tajā ir divas vadošās organizācijas ar atšķirīgiem spēles noteikumiem, kurus Latvijā pēc vienas komandas spēlētāju skaita sauc par regbiju-13 un regbiju-15 (angliski attiecīgi Rugby League un Rugby Union). Latvijā tiek spēlēts regbijs-15, kā arī mazais variants regbijs-7. Saskaņā ar regbija-15 noteikumiem, uzbrūkošās komandas spēlētājs ir aizmugures stāvoklī jebkurā laukuma vietā, ja viņš atrodas priekšā savas komandas tābrīža vai pēdējam bumbas nesējam. Pārkāpums tiek fiksēts tad, ja viņš šajā pozīcijā saņem bumbu vai citādi mijiedarbojas ar bumbas nesēju, virzās uz priekšu pēc bumbas vai traucē pretiniekiem. No pretinieka ar bumbu vai gaidošu to saņemt viņam jāatvirzās vismaz 10 metrus. Aizmugures stāvokļa vairs nav, ja pretinieks, saņēmis bumbu, piespēlē to vai noskrien ar to 5 metrus. Regbija-13 noteikumi papildus paredz, ka aizmugures nav, atrodoties savā laukuma galā vārtu zonā, un atšķirībā no regbija-15, pretiniekam ar bumbu jāpārvietojas nevis 5, bet 10 metrus, lai aizmugures stāvoklis izzustu.
Ledus hokejs
Ledus hokejā par aizmuguri atzīst, ja kāds uzbrūkošās komandas spēlētājs ar abām slidām atrodas pāri pretinieka aizsardzības zonas zilajai līnijai mirklī, kad tajā nokļūst ripa. Ripai jānokļūst šajā zonā pirms uzbrūkošajiem spēlētājiem (par izņēmumu uzskata situāciju, kad ripu vedošais un kontrolējošais spēlētājs ieslido zonā ar muguru pa priekšu). Tādēļ, ja aizsargājošajai komandai izdodas izmest ripu no savas aizsardzības zonas vai piespiest pretinieku kļūdīties un izlaist to pāri līnijai, visiem uzbrūkošajiem jāatkāpjas no šīs zonas, lai sāktu jaunu uzbrukumu. Ja uzbrūkošā komanda, kas iegājusi pretinieka aizsardzības zonā pirms ripas, skar ripu vai nekavējoties neatkāpjas no šīs zonas, tiek izdarīts iemetiens ārpus šīs zonas robežām. Aizmugure netiek ieskaitīta, ja ripu savā aizsardzības zonā ieveduši aizsargājošies spēlētāji.
Ripai šķērsojot zonas līniju pie aizmugures stāvokļa, kurā uzbrūkošā komanda nekontrolē ripu, tiesnesis paceļ roku, brīdinot spēlētājus par aizturēto aizmuguri. Ja uzbrūkošā komanda atkāpjas, netraucējot pretiniekiem, vai ja aizsargājošies pretinieki izmet/izved ripu no savas aizsardzības zonas, roka tiek nolaista un spēle turpinās, pretējā gadījumā tā tiek apturēta un notiek iemetiens.
Angļu valodā ar vārdu "offside" tiek apzīmēta arī spēlētāja ieslidošana iemetiena riņķī pirms tā izdarīšanas un ar "offside pass" (aizmugures piespēli) jeb "two-line pass" (divu līniju piespēli) — piespēli no savas aizsardzības zonas pāri centra līnijai, kura agrāk tika fiksēta kā pārkāpums un sodīta ar iemetienu vainīgās komandas aizsardzības zonā. Šim noteikumu punktam ir saglabājušās variācijas dažādās Ziemeļamerikas līgās. Starptautiskā hokeja federācija šo punktu atcēla 1998. gadā, bet NHL — 2005. gadā.
Bendijs
Bendijā (agrāk sauktā arī "hokejs ar bumbiņu") noteikumi paredz līdzīgu aizmugures izpratni kā futbolā, līdz pat noteikumu nodaļas sakritībai.